open-index/open-wikipedia-markdown huggingface dataset:
Ninnimisinuoki

[350px|thumb|Ninnimisinuoku grupas; kartē nav norādītas uz ziemeļiem no zaļi iekrāsotā reģiona dzīvojušās [penekuki|penakuku kopienas.]]
[300px|thumb|[Nipmuki|Nipmuku indiāņiem veltītas ekspozīcijas daļa Springfīldas muzejā.]]
[300px|thumb|
Rekonstruēts [Pekoti|pekotu ciemats Mašantuketu pekotu muzejā.]]  
**Ninnimisinuoki**  ir termins, ar kuru apzīmē Jaunanglijas dienvidu reģiona pamatiedzīvotājus.

Atšķirībā no saviem ziemeļu kaimiņiem abenakiem un dienvidu — delavariem jeb lenapiem, Jaunanglijas dienvidu algonkinu kopienas ļoti reti apzīmē ar šo kopīgo nosaukumu. 

## Etnonīms
Nosaukums *Ninnimissinuok* ir viena no naragansetu vārda *Ninnimissinnûwock* variācijām un tulkojas kā 'cilvēki' ar blakus nozīmi, kas ietver tuvību. Vārdu pirmo reizi 1643. gadā grāmatā *[[A Key into the Language of America]]* pieminēja angļu misionārs Rodžers Viljams. Viņa grāmata palīdzēja popularizēt  vairākus Amerikas pamatiedzīvotāju aizguvumus, kā, piemēram, mokasīns, pauvau un sukotašs.

No etnogrāfiskā viedokļa reģiona anglisko nosaukumu "Jaunanglija" aizvieto naragansetu frāze *yo chippachâusin* — "kur ceļi sadalās".

## Grupas
16. un 17. gadsimtā ninnimisinuoki iekļāva vairāk nekā 100 grupas, kuras veidoja penakuki, masačūsetsi, nipmuki, pokomtuki, naraganseti, pokanoketi jeb vampanoagi, niantiki, mohegani un pekoti, kā arī Konektikutas rietumu un Longailendas ziemeļu kopienas.

## Skaits
Pirms eiropiešu kolonizatoru ievazātajām epidēmijām 16. gadsimta sākumā reģionā dzīvoja vairāk nekā 90 000 iedzīvotāju. Skaitliski lielākās kopienas veidoja penakuki, masačūsetsi, pokanoketi, naraganseti un pekoti/mohegani, kuru kopskaits tiek lēsts ap 72 000. Iedzīvotāju blīvums svārstījās no 190 līdz 250 cilvēkiem uz 100 kvadrātkilometriem piekrastes rajonos un Konektikutas upes vidusdaļā un lejtecē, savukārt paugurainajā Konektikutas augštecē un Merimakas baseinā uz ziemeļiem no Bostonas 100 kvadrātkilometrus apdzīvoja līdz 22 cilvēkiem.

## Vēsture un ģeogrāfiskais iedalījums
Vēsturiski Jaunanglijas dienvidus veido trīs posmi — agrais un vidējais Vudlends (ap 700 p.m.ē.-1000 m.ē.) un vēlais Vudlends, ieskaitot kolonizācijas "kontaktu periodu" (ap 1000 m.ē.-1620). Arheoloģiskie un lingvistiskie materiāli liecina par pakāpenisku vietējo kultūru attīstību daudzu gadsimtu garumā bez plašas iedzīvotāju invāzijas no citiem Ziemeļamerikas rajoniem. 

Plašais un daudzveidīgais apgabals veidoja trīs ekoloģiski atšķirīgus reģionus — piekrastes/grīvu, upju un kalnieņu ezeru. Lai arī iedzīvotājus vienoja līdzīgas valodas, ilgstošā vēsture un kopīgi reliģiskie priekšstati, apkārtējā vide noteica atšķirīgus kopienu struktūru un dzīvesveida moduļus. Tā, piemēram, piekrastes rajonos pastāvēja salīdzinoši augsti centralizēta sabiedrība, un tur dzīvojošie ninnimisinuoki pamatā nodarbojās ar zvejniecību, jūras produktu vākšanu un zemkopību.

## Atsauces
Vladislavs Krapivins

**Vladislavs Krapivins** (; dzimis ) ir PSRS un Krievijas bērnu rakstnieks. Rakstījis darbus arī zinātniskās fantastikas žanrā.

## Biogrāfija
Dzimis pedagogu ģimenē. Pēc skolas beigšanas 1956. gadā Krapivins iestājās Urālu valsts universitātes žurnālistikas fakultātē. Kā students darbojās literārajā pulciņā.

Studējot 2. kursā, sāka strādāt laikrakstā *Комсомольскaя правдa.* Savas literārās darbības sākumā atzina, ka viņu lielā mērā ietekmējis Konstantīns Paustovskis.
Pirmais stāsts publicēts žurnālā *Уральский следопыт* 1960. gadā. Pirmā grāmata — *Рейс „Ориона“* iznāca 1960. gadā Sverdlovskā.

1964. gadā uzņemts PSRS Rakstnieku savienībā.

Krapivina grāmatas piedzīvojušas vairāk nekā 200 izdevumu dažādās pasaules valodās.

## Stāsti un romāni (nepilns saraksts)
* *Белый щенок ищет хозяина. Повесть (1962)*
* *Палочки для Васькиного барабана. Маленькая повесть (1963)*
* *Звёзды под дождём. Повесть (1964)*
* *Оруженосец Кашка. Повесть (1965)*
* *Та сторона, где ветер. Повесть (1964—1966)*
* *Валькины друзья и паруса. Повесть (1966)*
* *Лерка. (в журнальном варианте: «Озерный царь»). Повесть (1968)*
* *Тень Каравеллы. Повесть (1968—1970)*
* *Паруса «Эспады». Трилогия*
* *Алые перья стрел. Трилогия. В соавторстве с С. П. Крапивиным (1971—1975)*
* *Болтик. Повесть (1976)*
* *Колыбельная для брата. Повесть (1978)*
* *Трое с площади Карронад. Повесть (1979)*
* *Журавлёнок и молнии. Роман (1981)*
* *Сказки Севки Глущенко. Повесть (1982)*
* *Мушкетёр и фея и другие истории из жизни Джонни Воробьёва. Цикл повестей (1969—1985)*
* *Острова и капитаны. Роман (1984—1987)*
* *Синий город на Садовой. Роман (1991)*

### Fantastikas romāni un stāsti
* *Страна Синей Чайки. Повесть из цикла «Восьмая звезда» (1957)*
* *Я иду встречать брата. Маленькая повесть (1961)*
* *В ночь большого прилива. Трилогия*
* Baložbūda pieneņu pļavā *(Голубятня на жёлтой поляне). Роман-трилогия (1983—1985)*
* *В глубине Великого Кристалла. Повести (1988—1991)*
* *Помоги мне в пути. (Кораблики). Роман (1993)*
* *Самолет по имени Серёжка. Повесть (1994)*
* *Взрыв Генерального штаба. Повесть (1996)*
* *Мальчик девочку искал… Повесть (2000)*
* *Синий треугольник. Почти фантастическая повесть (2001)*
* *Колесо Перепелкина. Повесть (2001)*
* *Стража Лопухастых островов. Роман-сказка (2002)*
* *Нарисованные герои. «Лоскутная» повесть (2003)*
* *Прохождение Венеры по диску солнца. Роман (2004)*+
* *Топот шахматных лошадок. Роман (2005)*
* *Ампула Грина. Повесть (2007)*
* *Бабочка на штанге. Повесть (2009)*
* *Тополята. Роман (2010)*

## Atsauces

## Ārējās saites
* Официальный сайт 
* Сайт «Каравеллы»  
* Сайт Международной детской литературной премии имени В. П. Крапивина 
* Крапивин Владислав Петрович в Электронной библиотеке тюменского писателя 
* Онлайн интервью В. П. Крапивина: дети спрашивают, писатель отвечает
Leonīds Jarošs

**Leonīds Jarošs** (; dzimis ) ir padomju un krievu šaha problēmists.

R. Nežmetdinova vārdā nosauktā Kazaņas šaha un dambretes kluba pirmais direktors.

## Šaha kompozīcija
Jarošs bija pirmais pasaulē, kam 1983. gadā izdevās sastādīt legālu Babsona taska tiešā mata uzdevumu. Šī uzdevuma 2. versija, kas publicēta 1983. gada augustā žurnālā *Шахматы в СССР № 8*, atzīta par vienu no labākajiem uzdevumiem šaha kompozīcijas vēsturē.

**Uzdevuma risinājums:**
: 1.a7
: 1. ... axb1D 2.axb8D Dxb2 (2. ... De4 3. Dxf4 Dxf4 4. Txf4 #) 3. Dxb3 Dc3 4. Dbxc3 #
: 1. ... axb1T 2.axb8T Txb2 3. Txb3 Kxc4 4. Da4 #
: 1. ... axb1L 2.axb8L Le4 3. Lxf4 Lxa8 4. Le3 #
: 1. ... axb1Z 2.axb8Z Zxd2 3. Dc1 Ze4 4. Zc6 #
: Šis uzdevums ieguvis 1.-2. vietu PSRS  17. individuālā šaha kompozīcijas čempionātā.  

L. Jarošs sastādījis apmēram 60 šaha kompozīcijas, daži viņa darbi publicēti FIDE albumos. Viņš ir pasaules čempions (4. WCCT, 2004) Krievijas komandas sastāvā.

Tatarstānas Nopelniem bagātais sporta meistars.

## Bibliogrāfija
* 

## Atsauces

## Ārējās saites
* L. Jaroša šaha kompozīcijas vietnē PDB
* Mūsdienu šaha problēmisti. Leonīds Jarošs.
Ektors Errera

**Ektors Migels Errera Lopess** (; dzimis ) ir Meksikas futbolists, pārstāv Meksikas futbola izlasi. Kopš 2025. gada Errera spēlē *[[Liga MX]]* klubā *[[Deportivo Toluca F.C.|Toluca]]*.

Savu karjeru Errera sāka Meksikas klubā C.F. Pachuca. Tur viņš pavadīja trīs gadus, pirms tika pārdots Portugāles klubam FC Porto. 2019. gadā pievienojās Madrides "Atletico".

Meksikas futbola izlasē spēlējis 2012. gada vasaras olimpiskajās spēlēs un 2014. gada FIFA Pasaules kausā.

## Sasniegumi
**Porto**

* Portugāles Premjerlīga: 2017—18
* Supertaça Cândido de Oliveira: 2013, 2018
**Atlético Madrid**

* La Liga: 2020—21

**Houston Dynamo**

* U.S. Open Cup: 2023

**Meksika**

* Olimpiskās spēles: 2012
* CONCACAF Zelta kauss: 2015

**Individuālie sasniegumi**

* *[[FC Porto]]* sezonas labākais spēlētājs: 2014—15

## Atsauces

## Ārējās saites
Vilkusola (Briežuciema pagasts)

**Vilkusola**, arī **Vilkusala**, ir ciems Balvu novada Briežuciema pagastā. Atrodas pagasta ziemeļu daļā 11 km no pagasta centra Briežuciema, 27 km no novada centra Balviem un 247 km no Rīgas.

Apdzīvotā vieta atrodas netālu no autoceļa P46 (Dubļeva–Cērpene).

## Atsauces
Kļavusala (Briežuciema pagasts)

**Kļavusala** (), arī **Kļavusola**, ir ciems Balvu novada Briežuciema pagastā. Atrodas pagasta centrālajā daļā 5 km no pagasta centra Briežuciema, 38 km no novada centra Balviem un 258 km no Rīgas.

Apdzīvotā vieta atrodas netālu no autoceļa V480 (Aususala–Breksene), Supenkas upes krastā.

## Atsauces
Pužulova

**Pužulova** ir ciems Balvu novada Briežuciema pagastā. Atrodas pagasta ziemeļaustrumu daļā 8 km no pagasta centra Briežuciema, 30 km no novada centra Balviem un 250 km no Rīgas.

Apdzīvotā vieta atrodas nomaļus no autoceļa V480 (Aususala–Breksene), Grūšļovas upes krastā.

1897. gadā ciemā bija 3 sētas ar 24 cilvēkiem.
## Atsauces
Frīdrihs Bernhards Blaufūss

**Frīdrihs Bernhards Blaufūss** (, 1697—1756) bija Rīgas guberņas luterāņu mācītājs un vēsturnieks, brāļu draudzes grāmatu izplatītājs. 
Pirmā latviešu valodā rakstītā Vidzemes latviešu vēstures apcerējuma *Stāsti no tās vecas un jaunas būšanas to Vidzemes ļaužu* (1753) autors.

## Dzīvesgājums
Dzimis 1697. gada 10. novembrī Frauenbreitungā Tīringenē skolotāja ģimenē. Mācījās Gotas ģimnāzijā, no 1719. gada studēja teoloģu Halles universitātē, bija piētista  A. Frankes audzēknis un līdzstrādnieks. 1726. gadā ieradās Vidzemē, bija Valmiermuižas īpašnieces M. E. Hallartes mājas garīdznieks, izplatīja Vācijā pasūtinātas hernhūtiešu grāmatas Valmierā, Doles draudzē un Rīgā (J. Šteinhaueram). 
Vēlāk bija Palsmanes (1727—1730), Ērģemes (1730—1739), Rīgas Jēkaba baznīcas (1739—1749) mācītājs. 

1731. gadā nodibināja Kārķu muižas pagasta skolu. Darbojās Vidzemes Evaņģēliski luteriskās baznīcas Virskonsistorijā, piedalījās latviešu Bībeles otrā izdevuma sagatavošanā (1739).
Mūža noslēgumā nodarbojās ar Vidzemes latviešu valodas un vēstures pētīšanu.

Miris 1756. gada 13. (24.) maijā Rīgā.

## Darbi
* Latviešu valodas vārdnīca *Liber memorialis letticus* (1748) 300 lpp.
* Stāsti no tās vecas un jaunas būšanas to Vidzemes ļaužu (1753). Atkārtots izdevums: Rīga: Vēstures izpētes un popularizēšanas biedrība, 2015. - 256 lpp.

## Literatūra
* Augstkalns A.  Blaufūsa Stāsti no tās vecas un jaunas būšanas to Vidzemes ļaužu (1753). Latvijas Vēstures Institūta Žurnāls, Nr. 4, 1938.
* Krēsliņš J. Friedrich Blaufuß und seine Erzählungen aus der Geschichte und Gegenwart der Livländer vom Jahre 1753. In: Europa in der Frühen Neuzeit. Bd. 3. Weimar;  Köln; Wien, 1997.

## Ārējās saites

* J.Krēsliņš. STĀSTS PAR FRĪDRIHU BERNHARDU BLAUFUSU UN VIŅA NEVAID NIZZINAHMIEM STAHSTIEM (2008)

## Atsauces
Karloss Vela

**Karloss Alberto Vela Garido** (; dzimis ) ir Meksikas futbolists, spēlē uzbrucēja pozīcijā.

Vela savu karjeru sāka Londonas "Arsenal" komandā. Viņš ticis izīrēts *[[UD Salamanca|Salamanca]]*, *[[CA Osasuna|Osasuna]]*, *[[West Bromwich Albion F.C.|West Bromwich Albion]]* un *[[Real Sociedad]]*. No 2012. līdz 2017. gadam spēlēja *Real Sociedad*.

Meksikas futbola izlasē spēlējis 2010. gada FIFA Pasaules kausā.

## Sasniegumi
**Meksika**

* CONCACAF Zelta kauss: 2009, 2015

**Individuālie sasniegumi**

* *[[Real Sociedad]]* gada labākais spēlētājs: 2011–12, 2013–14
* MLS labākais vārtu guvējs: 2019
* MLS MVP: 2019

## Atsauces

## Ārējās saites
Ludvigs Knorings

thumb|200px|Ludvigs fon Knorings 17. gadsimta krievu bajāra tērpā Pēterburgas Ziemas pils kostīmu ballē (1903)
**Alfreds Ludvigs Pēters Voldemars Barons fon Knorings** (, , 1859—1930) bija vācbaltu diplomāts un politiķis, Rietumkrievijas kara politiskās padomes (*Военно-политический совет для Западной России*) priekšsēdētājs (1919).

## Dzīvesgājums
Dzimis 1859. gada 7. jūlijā Vīnē Igaunijas guberņas muižnieka Kārļa Knoringa ģimenē.
No 1887. gada darbojās Krievijas Impērijas vēstniecībā Berlīnē, 1894. gadā iecelts par 2. sekretāru.
No 1903. gada bija Krievijas Ārlietu ministrijas speciālo uzdevumu ierēdnis, vēlāk kancelejas direktors (1906). No 1910. gada bija Krievijas pārstāvis ("ministrs-rezidents") Hesenē-Darmštatē un Saksijā-Koburgā un Gotā (1910—1911).
1919. gada 22. jūlijā Ludvigs Knorings Berlīnē iesaistījās Rietumkrievijas militāri politiskajā padomē, kurā līdzdarbojās arī Vidzemes bruņniecības landmaršals un bijušais Apvienotās Baltijas hercogistes reģents Ādolfs Pilars fon Pilhavs, lielrūpnieki Andrejs Rēmers (*Römmer*), Hermanis fon Bergs, krievu ģenerālis Vasilijs Biskupskis un pulkvedis Pjotrs Durnovo. Padome plānoja pēc Krievijas Impērijas atjaunošanas piešķirt neatkarību Polijai un Somijai, bet Baltijas provincēm piešķirt autonomiju, līdzīgu pirmskara Somijas lielhercogistes statusam.
No 1920. gada vadīja krievu bēgļu biroju Bādenbādenē (1920—1922).

Miris 1930. gada 28. decembrī Šveices kūrortā Vevē (*Vevey*).

## Atsauces
Dzīvnieku saudzētava

[thumb|300px|Dzīvnieku saudzētavā “Farm Sanctuary”, ASV, kas atrodas [Ņujorkas štatā, mājvietu ir atradušas simtiem izglābtu kazu, aitu, govju, cūku, vistu, tītaru un citu lauksaimniecībā izmantoto dzīvnieku.]]

**Dzīvnieku saudzētava** ir vieta, kur izglābti dzīvnieki var mierīgi pavadīt savu atlikušo mūžu. Atšķirībā no dzīvnieku patversmēm saudzētavu dzīvniekiem netiek meklēti saimnieki – tā vietā dzīvnieki saudzētavās tiek turēti līdz to dabīgajai nāvei. Izņēmuma kārtā saudzētavas var nodrošināt jaunas mājvietas atrašanu. Noteiktos gadījumos kādai organizācijai var būt gan saudzētavas, gan patversmes iezīmes, piemēram, daži dzīvnieki šajā pagaidu mājvietā var dzīvot, līdz tiek atrasta jauna, laba mājvieta, savukārt citi tajā var būt pastāvīgi iemītnieki. Saudzētavu misija pamatā ir būt par drošu patvērumu, kuros dzīvnieki saņem vislabāko aprūpi, kādu saudzētavas var piedāvāt. Dzīvnieki šeit netiek pirkti, pārdoti, tirgoti un izmantoti izmēģinājumos. Saudzētavu iemītniekiem ir iespēja paust dabisko uzvedību aizsargātā vidē.

## Pārskats
Saudzētavas atšķiras no citām organizācijām ar savu filozofiju – dzīvnieki ir būtiskākais. Saudzētavās tiek rūpīgi pārraudzīts, vai uz dzīvnieku rēķina netiek gūts kāds labums cilvēkiem, tās darbojas dzīvnieku labā, un to aprūpētāji strādā, ievērojot principu, ka visi dzīvnieki saudzētavā ir vienlīdz svarīgi.
Saudzētavas nav publiski pieejamas kā zooloģiskie dārzi – sabiedrībai nav atļauts bez uzraudzības atrasties nevienā to teritorijas daļā, un tajās cenšas nepieļaut jebkādas darbības, kas pakļautu dzīvniekus nevajadzīgam stresam.
Viens no būtiskākajiem saudzētavu uzdevumiem blakus rūpēm par dzīvniekiem ir sabiedrības izglītošana. Daudzām saudzētavām galvenais mērķis ir mainīt cilvēku domāšanas un izturēšanās veidu pret dzīvniekiem.

## Skatīt arī
* Dzīvnieku patversme
* Dzīvnieku tiesības

## Atsauces

## Ārējās saites

* Intervija ar Lietuvas dzīvnieku saudzētavas "Trys Paršeliai" vadītāju.
Belsko-Bjalas "Podbeskidzie"

**Belsko-Bjalas "Podbeskidzie"** () ir Polijas futbola klubs no Belsko-Bjalas. Dibināts 1997. gadā, pašlaik spēlē *[[Ekstraklasa]]*, Polijas augstākajā līgā. Mājas spēles aizvada Belsko-Bjalas pilsētas stadionā, kura ietilpība ir 15 316 vietas.

No 2017. gada augusta līdz 2019. gada jūnijam klubā spēlēja Latvijas izlases uzbrucējs Valērijs Šabala.

## Atsauces

## Ārējās saites

*
Solaris Urbino 12

***Solaris Urbino 12*** ir zemās grīdas autobusa modelis. Tas ietilpst *[[Solaris Urbino]]* sērijā, kas tiek izmantota sabiedriskā transporta vajadzībām. Divpadsmit metru garos autobusus kopš 1999. gada ražo Boļehovas rūpnīcā Polijā. 2010. gadā uzsāka ražot hibrīdautobusa versiju, bet 2013. gadā sākās elektroautobusu ražošana. *Solaris Urbino 12* izmanto gan Rīgā, gan Liepājā, gan Valmierā.

## Vēsture
### Solaris Urbino 12
*Solaris Urbino 12* bija pirmais tolaik jaunizveidotā uzņēmuma *[[Solaris Bus & Coach]]* modelis. Tas arī ir kļuvis par vispopulārāko *Solaris* zīmola modeli. *Urbino 12* debitēja 1999. gadā Starptautiskajā tirdzniecības izstādē. Sākot no 2002. gada, tika uzsākta otrās paaudzes autobusu ražošana. Tie gan bija kā kompromisa variants pirms trešās paaudzes autobusu iznākšanas 2005. gadā, tāpēc tie ir ļoti līdzīgi pirmajai versijai. Trīs gadus vēlāk tika radīta trešās paaudzes *Urbino 12* uzlabots variants. Kopš 2014. gada ražo ceturtās paaudzes autobusus. Rīgā izmanto pirmās un otrās paaudzes *Urbino 12*, bet drīzumā ielās parādīsies arī ceturtās paaudzes autobusi.

*Solaris Urbino 12* simbols ir zaļš taksis, kas atrodas uz lielākās daļas autobusu.

## Attēlu galerija


Solaris_Urbino_12_in_Kielce_(327).jpg|Pirmās paaudzes *Solaris Urbino 12* Kelcē
Bus_Solaris_Urbino_12_in_Olomouc_2.jpg|Otrās paaudzes *Solaris Urbino 12* Olomoucā
DVB_Solaris_Urbino_12_Btf_Gruna.jpg|Trešās paaudzes *Solaris Urbino 12* Drēzdenē
Kalisz_Solaris_Urbino_12_(3).jpg|Ceturtās paaudzes *Solaris Urbino 12* Kališā
Pafos FC

***Pafos FC*** () ir Kipras futbola klubs no Pafas. Klubs tika izveidots 2014. gadā, apvienojoties *[[AEK Kouklia FC|AEK Kouklia]]* un *[[AEP Paphos FC|AEP Paphos]]* klubiem. Pašlaik spēlē Kipras Pirmajā divīzijā. Mājas spēles aizvada *Stelios Kyriakides* stadionā.

Klubā ir spēlējuši vairāki Latvijas futbolisti. Kopš 2018. gada to pārstāv Deniss Rakels, divreiz tika izīrēts uz *[[Riga FC]]*. 2017.—2018. gada sezonā komandā spēlēja Vladislavs Gabovs un Antonijs Černomordijs. 2015.—2016. gada sezonā komandu pārstāvējā arī latviešu vārtsargs Jānis Krūmiņš.

## Atsauces

## Ārējās saites
*   
* Kluba profils UEFA vietnē 
* ''Soccerway'' profils 
* ''Transfermarkt'' kluba profils
Krasnojarskas "Jeņisej"

**Krasnojarskas "Jeņisej"** ir Krievijas futbola klubs no Krasnojarskas. Pašlaik spēlē Krievijas futbola otrajā spēcīgākajā līgā — Futbola nacionālajā līgā (FNL). Mājas spēles aizvada Centrālajā stadionā. 2018.—2019. gada sezonā komanda pirmo reizi spēlēja Krievijas Premjerlīgā, bet ieņēma 16. vietu un tika pazemināta.

Klubā no 2016. līdz 2018. gadam spēlēja arī Latvijas izlases pussargs Vladimirs Kamešs.

## Ārējās saites

*
Telepātija

[235px|thumbnail|[Gancfelda eksperiments|Gancfelda eksperimenta dalībnieks. Eksperimenta laikā mēģina noskaidrot, vai pastāv telepātija]]
**Telepātija** (, *têle* un , *páthos* — ‘tāla sajūta’) ir hipotētiska informācijas un sajūtu pārraide un uztvere no viena organisma uz otru, neizmantojot tradicionālos veidus (bez valodas, mīmikas, žestiem). Citiem vārdiem sakot, telepātija ir kādas personas vai subjekta tieša domu nolasīšana.

Pirmais par to 1882. gadā rakstīja angļu parapsihologs Frederiks Maierss. 20. gadsimtā vairākkārtīgi tika mēģināts pierādīt ar eksperimentiem, ka telepātija pastāv. Lai gan tika ziņots, ka telepātija ir konstatēta, eksperimentāli tā joprojām nav pierādīta.

## Skatīt arī
* Paranormāla parādība
* Telekinēze
Vasilijs Biskupskis

**Vasilijs Biskupskis** (, 1878—1945) bija krievu ģenerālmajors (1915) un politiķis, Rietumkrievijas valdības (*За́падно-ру́сское прави́тельство*) premjerministrs (1919).

## Dzīvesgājums
Dzimis 1878. gada 27. aprīlī Tomskas gubernatora ģimenē. Mācījās 2. kadetu korpusā un Nikolajevas kavalērijas skolā, kuru beidza 1897. gadā.
Pirmā pasaules kara laikā komandēja Maskavas leibgvardes pulku (1914—1917), paaugstināts par ģenerālmajoru (1915). Vēlāk komandēja 3. kavalērijas divīziju (1917—1918).

Pēc Brestļitovskas miera līguma noslēgšanas un Ukrainas vācu okupācijas Pavlo Skoropadskis 1918. gada 29. aprīlī veica valsts apvērsumu, pasludināja sevi par Ukrainas hetmani un iecēla ģenerāli Biskupski par savas armijas komandieri. Pēc Vācijas Novembra revolūcijas vācu karaspēks atstāja Ukrainu, varu atkal pārņēma Ukrainas Tautas Republikas valdība jeb "direktorija" ar Simonu Petļuru priekšgalā. 9. decembrī Biskupska komandētā 1. kavalērijas divīzija neveiksmīgi mēģināja aizsargāt Odesu no atamana Hrihorjeva komandētā direktorijas karaspēka uzbrukuma.

Pēc tam, kad 1918. gada 14. decembrī Skoropdskis demisionēja, Biskupskis emigrēja uz Vāciju. Pēc Baltijas landesvēra sakāves Cēsu kaujās un Strazdumuižas pamiera noslēgšanas viņš piedalījās Rietumkrievijas Brīvprātīgo armijas izveidē un vadīja provācisko Rietumkrievijas valdību Berlīnē, kas bija spiesta 6. oktobrī atkāpties un atdot varu Bermontam.

1920. gadā piedalījās Kapa pučā, kopā ar Lūdendorfu mēģināja atjaunot Vācijas monarhiju un darbojās Šeibnera-Rihtera slepenajā vācbaltiešu un krievu emigrantu organizācijā *Aufbau*.

Miris pēc Otrā pasaules kara beigām 1945. gada 18. jūnijā.

## Atsauces

## Ārējās saites
* Онлайн-библиотека «Царское Село» // Высочайшие Приказы по Военному ведомству о чинах военных.
* Общий список офицерским чинам Русской императорской армии (составлен по 1 января 1909 г.). С.-Петербург, Военная типография, 1909.
* Общий список офицерским чинам Русской императорской армии (составлен по 1 января 1910 г.). С.-Петербург, Военная типография, 1910.
* Список полковникам по старшинству (составлен по 1 марта 1914 г.) С.-Петербург, 1914.
* Статья на портале «Хронос»
* Бискупский Василий Викторович (1878—18.06.1945), военный и общественный деятель.
* С. Маньков. Слуга Государев
* С. Л. Войцеховский. Эпизоды
* Комментарий к книге А. А. Смирнова «Казачьи Атаманы»
* Вяльцева и потомки  // Квартальный надзиратель, № 22 (октябрь 2004)
Valensijas karaļu uzskaitījums

Šajā uzskaitījumā apkopoti **Valensijas karaļi**. Valensijas Karaliste pastāvēja no 1238. gada līdz 1707. gadam un tā bija Aragonas kroņa teritorija.

## Uzskaitījums

### [[Attēls:Flag of the Land of Valencia (swallowtailed).svg|30px]] Valensijas Karaliste (1238—1707) [[Attēls:Former Coat of Arms of Valencia (Party with the Royal Arms of Aragon).svg|30px]]

## Skatīt arī
* Spānijas monarhu uzskaitījums
* Aragonas karaļu uzskaitījums

## Ārējās saites
* Monarchs of Spain (700—present)
Isko

**Fransisko Romāns Alarkons Svaress** (; dzimis ) jeb **Isko** (*Isco*) ir Spānijas futbolists, Spānijas futbola izlases dalībnieks. Kopš 2023. gada Isko pārstāv *[[La Liga]]* komandu *[[Real Betis]]*.

Isko futbolista karjeru sāka *[[Valencia CF]]* sistēmā, pārsvarā spēlējot komandas dublieros. 2011. gadā viņš pievienojās *[[Málaga CF]]*. 2012. gadā Isko saņēma balvu kā labākais jaunais spēlētājs Eiropā. 2013. gadā Isko par 30 milijoniem eiro pārcēlās uz Madrides "Real".

Spānijas futbola izlasē spēlējis 2016. gada Eiropas čempionātā.

## Sasniegumi
**Real Madrid**

* Spānijas La Liga: 2016—17, 2019—20, 2021—22
* Copa del Rey: 2013—14
* Spānijas Superkauss: 2017, 2019—20, 2021—22
* UEFA Čempionu līga: 2013—14, 2015—16, 2016—17, 2017—18, 2021—22
* UEFA Superkauss: 2014, 2016, 2017
* FIFA Klubu Pasaules kauss: 2014, 2016, 2017, 2018

**Betis**
* UEFA Konferences līga finālists: 2024—2025

**Spānija**
* UEFA Nāciju līga finālists: 2024—25
**Individuālie sasniegumi**

* Zelta puisēns: 2012
* La Liga labākais jaunais spēlētājs: 2012

## Atsauces

## Ārējās saites
Rūdolfs Leopolds

**Rūdolfs Leopolds** (; dzimis , miris ) bija vāciešu šaha problēmists un šaha kompozīcijas teorētiķis.

Leopolds bija zinātniskais padomdevējs studentiem matemātikā, fizikā un stenogrāfijā. Daudzus gadus viņš dzīvoja Drēzdenē.

## Šaha kompozīcija
1911. gadā, būdams Baucenes vidusskolas skolnieks, Rudolfs Leopolds sāka nodarboties ar šaha kompozīciju. Tajā pašā gadā viņš ar savu divvilci ieguva ceturto vietu Budapeštas šaha kluba konkursā. Drēzdenes šaha savienībā Leopolds iepazinās ar šaha problēmistu Frīdrihu Paliču un apguva Drēzdenes tēmu. Viņš kļuva par nenogurdināmu tās propagandistu  un turpināja darbu pie šīs tēmas agri mirušā drauga vietā. No 1924. gada Leopolds vada šaha stūrīti laikrakstā *"Pirnaer Anzeiger"*. 1965. gadā viņam piešķīra starptautiskā tiesneša titulu šaha kompozīcijā. Rūdolfs Leopolds uzrakstīja vairākus teorētiskos darbus un sastādīja vairāk nekā 700 uzdevumus. 

### Piemērs

**Uzdevuma risinājums:**
: 1. ♔f6! draud 2.♕d7# 
: 1. ... ♗g4 2. ♖d2# 
: 1. ... ♔c6 2. ♔e5# 
: 1. ... ♔d4 2. ♔e6#
: Ar savu pirmo gājienu baltie atbrīvo melno karalim 4 lauciņus. 

## Bibliogrāfija
* Leopold, Rudolf: *Schaltungsmechanismen im Dresdner Ideenproblem*, Die Schwalbe, 1937
* Leopold, Rudolf: *Was ist ein echter Römer?* Dresdner Anzeiger, 1938

## Atsauces

## Literatūra
* SCHACH 12/1974 S.378, *Dr. Rudolf Leopold 80 Jahre*. 

## Ārējās saites
* R. Leopolda šaha kompozīcijas vietnē PDB
Jaši "Politehnica"

**Jaši "Politehnica"** ir profesionāls Rumānijas futbola klubs, kas bāzēts Jasi pilsētā. Dibināts 2010. gadā, pašlaik spēlē Rumānijas futbola augstākajā līgā jeb *[[Liga I]]*.

2017.—2018. gada sezonā komandā spēlēja Latvijas izlases aizsargs Vitālijs Jagodinskis.

## Sasniegumi
* ***Liga II***
** Uzvarētāji (2): 2011–12, 2013–14

## Ārējās saites

*
Voroņežas "Fakel"

**Voroņežas "Fakel"** ir Krievijas futbola klubs, kas atrodas Voroņežā. Šobrīd (2022) klubs spēlē Krievijas futbola Premjerlīgā.

No 2016. līdz 2018. gadam klubā spēlēja arī Latvijas izlases pussargs Ivans Lukjanovs.

## Atsauces

## Ārējās saites

*
Maļorkas karaļu uzskaitījums

Šajā uzskaitījumā apkopoti **[[Maļorka]]s karaļi**. Maļorkas Karaliste izveidota 1231. gadā un beidza pastāvēt 1715. gadā, kad to iekļāva Spānijas sastāvā, kaut gan jau no 1516. gada visu tagadējās Spānijas teritoriju pārvaldīja viens karalis. Jau kopš izveidošanas Valensijas Karaliste atradās Aragonas kroņa pakļautībā.

## Uzskaitījums
### Maļorkas Karaliste (1231—1715)

## Skatīt arī
* Aragonas karaļu uzskaitījums
* Spānijas monarhu uzskaitījums

## Ārējās saites
* Monarchs of Spain (700—present)
Pavlo Skoropadskis

**Pavlo Skoropadskis** (; 1873—1945) bija ukraiņu ģenerālleitnants un politiķis, Ukrainas Valsts hetmanis (1918).

## Dzīvesgājums
Dzimis 1873. gada 3. maijā Vīsbādenē atvaļināta pulkveža Petro Skoropadska ģimenē.
Mācījās Pēterburgas Pāžu korpusā (1886—1893), pēc tam dienēja Kavaliergardu pulkā (1893—1904). Piedalījās Krievu&nbsp;— japāņu karā kā grāfa Kellera adjutants, pēc viņa nāves bija ģenerāļa Nikolaja Lineviča adjutants.
Pēc kara beigām turpināja dienestu Kavaliergvardu pulkā, 1910. gadā kļuva par 20. Somijas dragūnu pulka komandieri, 1911. gadā par leibgvardes kavalērijas pulka komandieri, 1912. gadā paaugstināts ģenerālmajora pakāpē un ieskaitīts Krievijas imperatora Nikolaja II svītā.

Pirmā pasaules kara laikā komandēja 1. gvardes kavalērijas divīzijas brigādi (1914) un 5. kavalērijas divīziju (1915). 1916. gada janvārī paaugstināts par ģenerālleitnantu un 1. gvardes kavalērijas divīzijas komandieri, 1917. gada janvārī par 34. armijas korpusa komandieri.

Pēc Februāra revolūcijas 1917. gada augustā ģenerālis Skoropadskis sadarbojās ar Ukrainas Centrālo Radu un pēc Ukrainas autonomijas pasludināšanas savu korpusu pārveidoja par 1. Ukraiņu korpusu. Visukrainas Brīvo kazaku kongresā 6. oktobrī viņu ievēlēja par ģenerālo atamanu, novembrī viņam pakļautās ukraiņu karaspēka daļas novērsa lielinieku uzbrukumu Kijivai. Pēc konflikta ar Ukrainas Centrālo Radu viņš 29. decembrī atkāpās no Ukrainas armijas vadības.

Pēc tam, kad pēc Brestļitovskas miera līguma noslēgšanas Vācijas un Austroungārijas karaspēki okupēja Ukrainu, 1918. gada 29. aprīlī Visukrainas zemturu kongresā ģenerāli Skoropadski ievēlēja par visas Ukrainas hetmani. Viņš veica valsts apvērsumu, atlaida Ukrainas radu un pasludināja Ukrainas Valsts nodibināšanu.

Pēc Novembra revolūcijas un Vācijas kapitulācijas 1918. gada decembrī Simona Petļuras vadītās Ukrainas direktorijas karaspēks ieņēma Kijivu un Skoropadskis 14. decembrī atteicās no varas.
1919. gada sākumā viņš devās bēgļu gaitās uz Vāciju un dzīvoja Berlīnē, kur darbojās ukraiņu emigrantu organizācijās.

Otrā pasaules kara beigās bēga no Berlīnes uz Bavāriju, kur 1945. gada 16. aprīlī vilciena angļu-amerikāņu aviācijas bombardēšanas laikā pie Rēgensburgas tika ievainots un 26. aprīlī mira Metenes klostera slimnīcā.

## Atsauces

## Ārējās saites
Kvašņova

**Kvašņova**, arī **Kvašņeva**, ir ciems Balvu novada Briežuciema pagastā. Atrodas pagasta austrumu daļā 4 km no pagasta centra Briežuciema, 33 km no novada centra Balviem un 253 km no Rīgas.

Apdzīvotā vieta atrodas nomaļus no autoceļa P45 (Viļaka–Kārsava).

1897. gadā ciemā bija 4 sētas ar 63 cilvēkiem.

## Atsauces
Neretas iela (Rīga)

**Neretas iela** ir Rīgā, Zemgales priekšpilsētā, Torņakalnā. Neretas iela sākas krustojumā pie Bauskas ielas un beidzas krustojumā ar Daudzeses ielu. Taisnā virzienā Neretas ielu turpina gājēju celiņš, kas to savieno ar Telts ielu. Ielas kopējais garums ir 210 metri. Neretas ielas pāra numuru pusē ir dzīvojamā apbūve, savukārt otrā pusē ir pārsvarā neapbūvēta josla (atrodas vienīgi apģērbu tīrīšanas uzņēmums), kas nodala Neretas ielu no paralēlās Kārļa Ulmaņa gatves. Visā garumā līdzās Neretas ielai iet 10. tramvaju maršruta sliežu ceļš. Iela visticamāk izveidojusies 19. gadsimtā, 1908. gadā tās nosaukums pilsētas kartē bija **Zaldātu iela**..

## Ielu savienojumi
Neretas iela ir savienota ar šādām ielām:
* Bauskas iela (T veida krustojums)
* Daudzeses iela

## Skatīt arī
* Torņakalns

## Atsauces
Neretas iela

**Neretas iela** var būt:
* Neretas iela — iela Daugavpilī;
* Neretas iela — iela Jēkabpilī;
* Neretas iela — iela Jelgavā;
* Neretas iela — iela Jūrmalā;
* Neretas iela — iela Rīgā;
* Neretas iela — iela Olaines pagasta Medemciemā.
Tour of Guangxi

***Tour of Guangxi*** (oficiālais nosaukums — ***GREE-Tour of Guangxi***) ir ikgadējas daudzdienu šosejas riteņbraukšanas sacensības, kas notiek Guansji Džuanu autonomajā reģionā, Ķīnā. Šīs sacensības kopš 2017. gada ir UCI Pasaules tūres kalendārā. Sacensību distance iekļauj gan blīvi apdzīvotas vietas, gan lauku ainavas. Papildus sacensības ietver arī sieviešu velobraucienu.

*Tour of Guangxi*, kas notiek Ķīnas dienvidos, Guansji Džuanu autonomajās reģionā, pie Vjetnamas robežas, ir otrās UCI Pasaules tūres sacensības, kas notiek Ķīnā pēc *[[Tour of Beijing]]*, kas notika periodā no 2011. līdz 2014. gadam.

## Vēsture
2016. gada 1. decembrī UCI, *[[Wanda Group]]* un Guansji Džuanu autonomā reģiona tautas valdība Pekinā parakstīja līgumu, saskaņā ar kuru ar UCI atļauju kopš 2017. gada oktobra vietējā valdība un Ķīnas uzņēmums *[[Wanda Group]]* var organizēt augstākā līmeņa sacensības. 

## Uzvarētāji

## Atsauces
Alkšņu zobiņbeka

**Alkšņu zobiņbeka** jeb **pelēkā zobiņbeka** (*Gyrodon lividus*, agrāk arī *Boletus lividus*) ir Latvijā reta beku dzimtas sēne, kuras augļķermeņi ir ēdami.

## Sēnes apraksts
thumb|250px|Izaugušas alkšņu zobiņbekas
* Cepurīte: krāsa sākumā bāla līdz gaiši dzeltenai, uz vecumu dzeltena līdz dzeltenbrūnai, pelēkbrūnai vai sarkanbrūnai. Virsmiziņa klāta ar zīdainiem matiņiem, mitrā laikā lipīga un gļotaina, vecām sēnēm ar blāvu spīdīgumu. Forma sākumā izliekta, vēlāk plakana, tad iedobta un izlocīta. Platums līdz 10 cm. Mīkstums malās plāns, cepurītes vidū līdz 2,5 cm biezs, bālgani dzeltens, kātiņā tumšāks un cietāks, vecām sēnēm brūngans, bez īpašas smaržas un ar ieskābenu garšu, griezumu vietās ātri  zilē, pēc tam nobrūnē.
* Stobriņi: sākumā iedzelteni, vēlāk zaļgandzelteni, vecām sēnēm brūni, nolaideni gar kātiņu, grūti atdalāmi no cepurītes. Īsāki nekā parasti bekām. Atveres sīkas, jaunām sēnēm bālgani dzeltenas, vēlāk dzeltenas un brūni zaļganas, iespiedumu vietās kļūst zilganzaļas. Sākumā izkārtotas labirinta veidā, vēlāk nevienmērīgi stūrainas un nelīdzenas.
* Kātiņš: cepurītes krāsā vai nedaudz gaišāks, klāts saspiežot brūnējošām gareniskām šķiedrām, ar paresninātu augšdaļu. bieži saliekts. Iekšpusē porains. Garums līdz 7 cm, resnums 0,5—2,5 cm.
* Sporas: elipsoīdas, gludas iedzeltenas, masā dzeltenbrūnas, 4—6,5/3—5 µm.
* Bazīdijas: dzeltenīgas, 18—35/5—10 µm.
* Cistīdas: bezkrāsainas vai dzeltenīgas, 26—48/6—10 µm.

## Augšanas apstākļi

Alkšņu mikorizas sēne. Aug no jūlija līdz oktobrim zem alkšņiem purvainās vietās, gaišos mežos, reizēm uz veciem celmiem, bieži grupās. Agrāk uzskatīta par retu un tādēļ aizsargājamu, bet kopš 2004. gada izņemta no Latvijas īpaši aizsargājamo sugu saraksta, jo sēni sāka atrast biežāk un šķietamo retumu saistīt ar to, ka alksnājus sēņotāji retāk apmeklē.

## Barības vērtība

Ēdama bez iepriekšējas novārīšanas.

## Līdzīgās sugas

Latvijā viegli atšķirama no citām stobriņu sēnēm ar augšanu zem alkšņiem.

## Skatīt arī

* Sēņošana
* Sēnes kulinārijā
* Sēņu tirdzniecība
* Zobiņbeku ģints

## Atsauces

## Ārējās saites

* Boletales.com
* Гиродон сизоватый, или подольшаник
* Подольшаник
* Index Fungorum
* Species Synonymy
* Gyrodon lividus in USA
* Žuti johovac (horvātu)
Psycho-Pass

***Psycho-Pass*** (, *Saiko Pasu*, saukts arī **"Psihopāta pase"**) ir 2012. gada Japānas zinātniskās fantastikas anime seriāls, kuru veidojusi kompānija *[[Production I.G]]*. Seriālu ir režisējuši Naojoši Shiotani un Katsujuki Motohiro. Scenārija autors ir Gens Urobuči. Anime veidotāji iedvesmojušies no vairākām rietumu pasaules filmām, tai skaitā "Losandželosa konfidenciāli", "Īpašais ziņojums", "Gataka" un "Pa asmeni skrejošais".

Seriāla pirmā sezona saņēma pozitīvus kritiķu novērtējumus, savukārt otrā — pārsvarā negatīvus. 2015. gadā izdota anime filma *[[Psycho-Pass: The Movie]]*.

## Sižets
Anime seriāls stāsta par tuvu nākotni, kurā ir izstrādāta tehnoloģija, kas ir spējīga, izmantojot novērošanas kameras un īpašus sensorus, ar lielu precizitāti paredzēt iespējama nozieguma varbūtību. Galvenā varone Akane Tsunemori ir policiste, kuras uzdevums ir novērst noziegumus, pirms tie ir notikuši.

## Sezonas

## Atsauces

## Ārējās saites

*  

*
Viljams Šetners

**Viljams Šetners** (, dzimis ) ir kanādiešu aktieris, rakstnieks, producents un režisors. Viņš, tēlojot kapteini Džeimsu T. Kirku televīzijas seriālā un filmu sērijā "Zvaigžņu ceļš", kļuva par kultūras ikonu. Šetners ir uzrakstījis arī vairākas grāmatas par šī tēla atveidošanu un piedalīšanos "Zvaigžņu ceļa" franšīzē, kā arī zinātniskās fantastikas grāmatu sēriju *[[TekWar]]*.

2004. gadā Viljams Šetners saņēma Zelta globusa balvu nominācijā "Labākais otrā plāna aktieris miniseriālā vai televīzijas filmā" par tēlojumu seriālā *[[Boston Legal]]*. 2004. gadā un 2005. gadā saņēma ''Emmy'' balvu par tēlojumu attiecīgi seriālā *[[The Practice]]* un *Boston Legal*.

1989. gadā Šetners kā kinorežisors saņēma Zelta avenes balvu par filmas "Zvaigžņu ceļš V: Pēdējā robeža" uzņemšanu.

2021. gada 13. oktobrī Viljams Šetners 90 gadu vecumā ar vēl četriem kosmiskajiem tūristiem devās suborbitālā lidojumā ar raķeti *[[New Shepard]]*.

## Ārējās saites
Dragon Ball Z

thumbnail|235px|''Dragon Ball Z'' logo
***Dragon Ball Z*** (, *Doragon Bōru Zetto*) ir japāņu anime sērija, kuru veidoja animācijas studija *[[Toei Animation]]*. Tā ir daļa no *[[Dragon Ball]]* franšīzes. *Dragon Ball Z* japāņu televīzijas kanālā *[[Fuji Television|Fuji TV]]* tika rādīts no  līdz . Kopā tika izlaistas 291 sērija. Anime ir par Goku, kas kopā ar partneriem, aizsargā Zemi no dažādiem kosmosa ļaundariem, nedabiski spēcīgiem androīdiem un citiem radījumiem. Balstoties uz šo anime, ir izveidotas arī videospēles.

Pēc *Dragon Ball Z* sekoja nākamā šīs franšīzes sērija *[[Dragon Ball GT]]*.
Evers Banega

**Evers Maksimiliano Dāvids Banega** (; dzimis ) ir Argentīnas futbolists, pussargs, bijis Argentīnas futbola izlases dalībnieks. Kopš 2024. gada Banega spēlē Argentīnas pirmās divīzijas komandā *[[Newell's Old Boys]]*.

Banega karjeru sāka Argentīnas klubā Buenosairesas "Boca Juniors". 2008. gadā Banega pievienojās Spānijas klubam *[[Valencia CF]]*. 2014. gadā Banega parakstīja līgumu ar *[[Sevilla FC]]*. Tur viņš divas reizes 2015. un 2016. gadā izcīnīja UEFA Eiropas līgas čempionu titulu. 2016. gadā Banega pievienojās Milānas "Internazionale", bet jau nākamajā sezonā atgriezās *Sevilla FC.*

Argentīnas futbola izlasē spēlējis 57 spēles un guvis 4 vārtus.

## Sasniegumi
**Boca Juniors**

* Copa Libertadores: 2007

**Valencia**

* Copa del Rey: 2007—08

**Sevilla**

* UEFA Eiropas līga: 2014—15, 2015—16, 2019—20

**Argentīnas U20 izlase**

* FIFA U-20 Pasaules kauss: 2007

**Argentīnas U23 izlase**

* Vasaras olimpiskās spēles zelta medaļa: 2008

## Atsauces

## Ārējās saites
Vāzovka

**Vāzovka** ir ciems Balvu novada Briežuciema pagastā. Atrodas pagasta ziemeļaustrumu daļā 9 km no pagasta centra Briežuciema, 29 km no novada centra Balviem un 249 km no Rīgas.

Apdzīvotā vieta atrodas nomaļus no autoceļa P45 (Viļaka–Kārsava).

## Atsauces
Stouberova

**Stouberova**, agrāk **Stauberava**, ir ciems Balvu novada Briežuciema pagastā. Atrodas pagasta austrumu daļā 8 km no pagasta centra Briežuciema, 32 km no novada centra Balviem un 251 km no Rīgas.

Apdzīvotā vieta atrodas pie autoceļa P45 (Viļaka–Kārsava).

## Atsauces
Naratoloģija

**Naratoloģija** (no , kas savukārt no  — 'stāstīt, vēstīt') ir zinātne, kas pēta stāstījumu jeb naratīvu, tā struktūru un veidus, kā tie ietekmē mūsu uztveri. Vārds var attiekties uz jebkuru sistemātisku pētījumu par stāstījumu vai tā struktūru, praksē šī termina izmantošana ir daudz ierobežotāka. Tas ir angliskojums franču vārdam *narratologie*, ko pirmais izmantoja Cvetans Todorovs (*Grammaire du Décaméron*, 1969). Terminu izmanto arī runājot par darbiem, kas ir veidoti pirms šī termina izveides. Teorētiskā izcelsme ir izsekojama līdz Aristotelim (*Poētika*), bet moderna naratoloģija ir sākusies ar krievu formālistiem: Vladimiru Propu (*Tautu pasaku morfoloģija*, 1928) un Mihailu Bahtinu (teorijas par heteroglosiju, dialogismu, un hronotopiju grāmatā *Dialogiskā iztēle, *1975).

## Vēsture
Naratoloģijas izcelsme ir spēcīgi saistīta ar strukturālistu mērķi ieviest formālu sistēmu, kā aprakstīt jebkādu stāstījuma saturu.

1966. gadā īpašs žurnāla *Communications* izdevums izrādījās ļoti ietekmīgs, tiekot uzskatīts par programmu pētniecībai šajā jomā un pat manifests. Tajā iekļauti raksti, ko rakstījuši autori: Rolāns Barts, Klods Bremonds,
Žerārs Ženette, Aļģirds Greims, Cvetans Todorovs un citi, kuri savukārt bieži atsaucās uz Vladimira Propa darbiem (1895—1970).

Džonatans Kullers (2001) apraksta naratoloģiju kā vairāku daļu kopumu: 
ir pieņemts, ka naratīva teorijā ir nepieciešama atšķirība starp "stāstu" jeb darbību secību, kas aprakstīta neatkarīgi no tā, kādas domas šis stāsts izraisa, un "diskurss" jeb tās domas un atziņas, ko šis stāstījums izraisa.'


## Izmantošana
Apzīmēt darbu, kā naratoloģisku ir zināmā mērā atkarīgs vairāk no akadēmiskās disciplīnas, kurā darbs ir, nekā teorētiskus variantus, kurā tas varētu būt. Metodi var izmantot jebkuram stāstījumam, un naratoloģijas sākumā bieži tika izmantoti neliterāri darbi. Tomēr terminu "naratoloģija" visbiežāk izmanto literatūras teorijā un literatūras kritikā, kā arī filmu teorijā un (mazākā mērā) filmu kritikā. Naratoloģisku metodiku izmanto arī netipiskos gadījumos, piemēram, sociolingvistiskos pētījumos par mutvārdu stāstiem (Viljams Labovs) un sarunu analīzē, vai diskursa analīzē, kas nodarbojas ar stāstiem, kas rodas spontāni verbālu sarunu laikā. Tas ietver arī pētījums par videospēlēm, grafiskiem romāniem, "bezgalīgo audeklu" jeb interneta komiksiem, un stāstījuma skulptūrās, kas saistīti ar topoloģiju un grafu teorijā.
Tomēr komponentu analīzes veidā, kurā nareme jeb stāstījuma struktūras pamatvienība arī tiek uzskatīta par pamata vienību, vēstījuma struktūra varētu ietilpt tādās jomās, kā valodniecība, semiotika, vai literatūras teorija.
Maskavas "Torpedo"

**Maskavas "Torpedo"** ir Krievijas futbola klubs no Maskavas, kas tika dibināts 1924. gadā. Pašlaik spēlē Krievijas futbola otrajā līmenī — Futbola nacionālajā līgā (FNL). 

No 2002. līdz 2004. gadam klubā spēlēja Latvijas futbola izlases vārtsargs Andris Vaņins.

## Ārējās saites

*
The Latin Library

**The Latin Library** (*Latīņu bibliotēka*) ir amerikāņu mājaslapa, kurā ir publicēti latīņu autoru darbi latīņu valodā. Teksti tika ņemti no dažādiem resursiem. Daudzi darbi tika pārrakstīti vai skenēti no oriģinālā teksta. Daži ir ņemti no citām interneta mājaslapām (vairums no tām vairs nav pieejamas). Teksti ir bez tulkojuma. Visi darbi ir publiskā īpašumā.
## Ārējās saites
The Latin Library mājaslapa
Heteroglosija

**Heteroglosija** (grieķu: *Hetero*- "dažāds" un *glōssa* "mēle" vai "valoda") attiecas uz atšķirībām vienā valodā starp dažādām paaudzēm, grupām vai personām. Šo terminu pirmais izmantoja Mihails Bahtins, kurš centās izdomāt vēl veidus, kā aprakstīt romānus, kas tad vēl bija salīdzinoši jauns formāts.
Sillamē "Kalev"

**Sillamē futbola klubs "Kalev"** () ir profesionāls futbola klubs no Sillamē, Igaunijas. Klubs spēlē Igaunijas Meistarlīgā. 2016. gada sezonā klubs palika 5. vietā.

2016. gadā klubā spēlēja Latvijas izlases aizsargs Aleksandrs Solovjovs, viņš 19 spēlēs guva vienus vārtus.

## Ārējās saites

*
Saratovas "Sokol"

**Saratovas "Sokol"** ir Krievijas futbola klubs, kas atrodas Saratovā. 2001. un 2002. gadā klubs spēlēja Krievijas Premjerlīgā. Šobrīd klubs spēlē Krievijas trešās pakāpes līgā — Profesionālajā futbola līgā. 

2015. gadā klubā piecas spēles nospēlēja Latvijas futbola izlases aizsargs Vladislavs Gabovs.

## Ārējās saites

*
Jekaterinburgas "Ural"

**Jekaterinburgas "Ural"** ir Krievijas futbola klubs, kas atrodas Jekaterinburgā. Sākot ar 2017.—2018. gada sezonu, klubs spēlē Krievijas futbola Premjerlīgā.

## Ārējās saites

*
Košie mušķērāji

**Košie mušķērāji**, **košo mušķērāju ģints** (*Ficedula*) ir mušķērāju dzimtas (*Muscicapidae*) ģints, kas apvieno 33 mūsdienās dzīvojošas dziedātājputnu sugas. Tie ir Vecās Pasaules putni, kas sastopami Eirāzijā, Āfrikā un vairākās okeānu salās. Daļa sugu ir izteikti gājputni, daļa nometnieki.

Ģints zinātniskais nosaukums *Ficedula* atvasināts no latīņu valodas un latviski nozīmē "neliels, vīģes ēdošs putniņš".

## Latvijā
[thumb|left|220px|[Baltkakla mušķērājs (*Ficedula albicollis*)]]
Latvijā sastopamas 3 košo mušķērāju ģints sugas: baltkakla mušķērājs (*Ficedula albicollis*), melnais mušķērājs (*Ficedula hypoleuca*) un mazais mušķērājs (*Ficedula parva*).

## Kopīgās īpašības
Košo mušķērāju ģints sugas ir nelieli, slaidi putniņi ar apaļu galvu. Lielākajai daļai sugu raksturīgs dzimumu dimorfisms. Tēviņi ir košās, kontrastējošās krāsās, dažādās kombinācijās sarkani, zili, balti un melni. Mātītes neuzkrītoši pelēcīgas. 

Uzturas mežā. Barojas ar kukaiņiem, bet dažas sugas rudens sezonā nedaudz barojas arī ar ogām.

## Sistemātika
[thumb|220px|[Mazais mušķērājs (*Ficedula parva*)]]
[thumb|220px|[Narcisu mušķērājs (*Ficedula narcissina*)]]
[thumb|220px|[Ultramarīna mušķērājs (*Ficedula superciliaris*)]]
**Košo mušķērāju ģints** (*Ficedula*)
*Atlasa mušķērājs (*Ficedula speculigera*)
*Balkānu mušķērājs (*Ficedula semitorquata*)
*Baltaču mušķērājs (*Ficedula hyperythra*)
*Baltkakla mušķērājs (*Ficedula albicollis*)
*Damaras mušķērājs (*Ficedula henrici*)
*Džungļu mušķērājs (*Ficedula luzoniensis*)
*Kašmiras mušķērājs (*Ficedula subrubra*)
*Kautrīgais mušķērājs (*Ficedula disposita*)
*Mazais mušķērājs (*Ficedula parva*)
*Mazais tumšais mušķērājs (*Ficedula basilanica*)
*Melnais mušķērājs (*Ficedula hypoleuca*)
*Melnoranžais mušķērājs (*Ficedula nigrorufa*)
*Moluku mušķērājs (*Ficedula buruensis*)
*Narcisu mušķērājs (*Ficedula narcissina*)
*Palavanas mušķērājs (*Ficedula platenae*)
*Raibumotais mušķērājs (*Ficedula crypta*)
*Rudastes mušķērājs (*Ficedula ruficauda*)
*Rudkakla mušķērājs (*Ficedula strophiata*)
*Rudkrūšu mušķērājs (*Ficedula dumetoria*)
*Rudrīkles mušķērājs (*Ficedula rufigula*)
*Safīra mušķērājs (*Ficedula sapphira*)
*Sēmais mušķērājs (*Ficedula westermanni*)
*Sibīrijas mušķērājs (*Ficedula albicilla*)
*Sulavesi mušķērājs (*Ficedula bonthaina*)
*Sumbas mušķērājs (*Ficedula harterti*)
*Taigas mušķērājs (*Ficedula mugimaki*)
*Tanimbaru mušķērājs (*Ficedula riedeli*)
*Timoras mušķērājs (*Ficedula timorensis*)
*Trejkrāsu mušķērājs (*Ficedula tricolor*)
*Tumšspārnu mušķērājs (*Ficedula hodgsonii*)
*Ultramarīna mušķērājs (*Ficedula superciliaris*)
*Zaļmuguras mušķērājs (*Ficedula elisae*)
*Zeltainais mušķērājs (*Ficedula zanthopygia*)

## Atsauces

## Ārējās saites
*Putni dabā
*Trekno mušu apsviedīgie mednieki
*Xeno-Canto: Genus Ficedula
*Nature Watch: Genus Ficedula
Erickiņi

**Erickiņi**, **erickiņu ģints** (*Phoenicurus*) ir mušķērāju dzimtas (*Muscicapidae*) ģints, kas apvieno 14 mūsdienās dzīvojošas dziedātājputnu sugas. 
Tās visas ir Vecās Pasaules putnu sugas, kas sastopamas Eirāzijā un Āfrikā.

Ģints zinātniskais nosaukums *Phoenicurus* atvasināts no sengrieķu valodas un latviski nozīmē "ar sarkanu asti".

## Latvijā
[thumb|left|200px|[Erickiņš (*Phoenicurus phoenicurus*)]]
Latvijā sastopamas 2 erickiņu ģints sugas: melnais erickiņš (*Phoenicurus ochruros*) un erickiņš (*Phoenicurus phoenicurus*).

## Kopīgās īpašības
Visas erickiņu ģints sugas ir neliela auguma kukaiņēdāji. Tiem piemīt izteikts dzimumu dimorfisms. Tēviņi galvenokārt ir košās krāsās, dažādās kombinācijās sarkani, zili, balti un melni. Mātītes neuzkrītošas, gaiši brūnas ar sarkanu vai oranžu asti. 

Erickiņiem raksturīgi nepārtraukti skurināt un purināt savu asti.

## Sistemātika
[thumb|220px|[Baltgalvas erickiņš (*Phoenicurus leucocephalus*)]]
[thumb|220px|[Zilais ūdens erickiņš (*Phoenicurus fuliginosus*)]]
**Erickiņu ģints** (*Phoenicurus*)
*Baltgalvas erickiņš (*Phoenicurus leucocephalus*)
*Baltrīkles erickiņš (*Phoenicurus schisticeps*)
*Daurijas erickiņš (*Phoenicurus auroreus*)
*Diadēmas erickiņš (*Phoenicurus moussieri*)
*Erickiņš (*Phoenicurus phoenicurus*)
*Kalnu erickiņš (*Phoenicurus erythrogastrus*)
*Lusonas ūdens erickiņš (*Phoenicurus bicolor*)
*Melnais erickiņš (*Phoenicurus ochruros*)
*Melnastes erickiņš (*Phoenicurus coeruleocephala*)
*Prževaļska erickiņš (*Phoenicurus alaschanicus*)
*Rudmuguras erickiņš (*Phoenicurus erythronotus*)
*Tibetas erickiņš (*Phoenicurus hodgsoni*)
*Zilais ūdens erickiņš (*Phoenicurus fuliginosus*)
*Zilgalvas erickiņš (*Phoenicurus frontalis*)

## Atsauces

## Ārējās saites
*Putni dabā
*Xeno-Canto: Genus Phoenicurus
*Bird Guides: Phoenicurus
Melnā zvīņbeka

**Melnā zvīņbeka ** (*Strobilomyces strobilaceus* jeb *Strobilomyces floccopus*, kopš 2012. gada atzīts, ka tā ir viena suga) ir Latvijā reta beku dzimtas sēne, kuras augļķermeņi ir ēdami, bet aizsargājami retuma dēļ. Iekļauta Latvijas īpaši aizsargājamo sugu sarakstā un Latvijas Sarkanajā grāmatā. Daļa autoru to ieskaita īpašā zvīņbeku dzimtā. Sēnes latīniskais nosaukums veidots no grieķu valodas vārda "priedes čiekuram līdzīga".

## Sēnes apraksts
thumb|250px|Melnās zvīņbekas forma Ziemeļamerikā
* Cepurīte: krāsa pelēka vai pelēkbrūna līdz gandrīz melnai. Virsmiziņa viscaur klāta ar dakstiņu veidā izvietotām lielām, biezām melnbrūnām zvīņām, sausa, sākumā ieritināta un bieza, pelēka plīvura savienota ar kātiņu, vēlāk gar malām ar pelēkām plīvura atliekām. Forma sākumā gandrīz lodveida, vēlāk plakana. Platums līdz 10, reti 15 cm. Mīkstums porains, bālgani pelēcīgs, ar pretīgu vai zemes smaržu un dažādi vērtētu garšu, griezumu vietās sārtojas, pēc tam nomelnē.
* Stobriņi: sākumā bālgani pelēki, vēlāk pelēki, vecām sēnēm tumši brūni, pieauguši kātiņam vai gar to nedaudz nolaideni. Atveres stobriņu krāsā, iespiedumu vietās sārtojas un melnē, platas, ieapaļi stūrainas, izstieptas virzienā uz cepurītes malu.
* Kātiņš: sākumā pelēks, pēc tam brūngani melns līdz melnam, klāts ar sīkām pārslām, ar vecumā izzūdošu pelēku gredzenu un virs tā gaišāku svītrainu augšdaļu. Blīvs, sīksts, šķiedrains, gandrīz cilindrisks, parasti viegli izliekts. Garums līdz 15 cm, resnums 1—3 cm.
* Sporas: gandrīz apaļas, tumši brūnas ar tīklveida zīmējumu, masā purpurbrūnas līdz melnām, 7—15/7—12 µm.
* Bazīdijas: no bezkrāsainām līdz gaiši brūnām, 30—40/10—16 µm.
* Cistīdas: vālesveida vai ar nosmailinātiem galiem, uz stobriņu slāņa koncentrētas, bezkrāsainas vai gaiši brūnas, 60—75/14—19 µm.

## Augšanas apstākļi

Lapu koku mikorizas sēne. Aug no jūlija līdz oktobrim lapu koku un jauktos mežos auglīgās augsnēs, bieži ceļmalās. Ir ziņas, ka spēj augt arī zem skuju kokiem. Latvijā atrasta tikai 3 vietās.

## Barības vērtība

Ēdama, bet ne visai garšīga un Latvijā retuma dēļ aizsargājama. Daži avoti apgalvo, ka nav ēdama sliktās garšas dēļ.

## Līdzīgās sugas

Latvijā viegli atšķirama no citām stobriņu sēnēm ar biezajām zvīņām uz cepurītes.

## Skatīt arī

* Sēņošana
* Zvīņbeku ģints

## Atsauces

## Ārējās saites

* Apraksts sēnes.lv
* Mikologu biedrība 
* Index Fungorum
* Photos: old man of the woods mushroom
* Boletales.com
Guntis Bojārs

**Guntis Bojārs** (dzimis ) ir latviešu žurnālists, autors, raidījumu veidotājs un vadītājs. Pazīstams kā raidījuma "Aizliegtais paņēmiens" vadītājs, ir LTV Ziņu dienesta galvenais redaktors. Grāmatas "Zīda čūskas" autors. 

No 2010 līdz 2013. gadam bijis laikraksta "Diena" galvenais redaktors. 2018. gadā režisējis filmu ‘’Vīrietis un dālijas‘’, par kuru saņēmis balvu Lielais Kristaps nominācijā ‘’Labākā debijas filma‘’.

## Ārējās saites
* 
*